cyanic-selkie/wikianc huggingface dataset:
David Zinman
Biografie en loopbaan
Zinman het in 1995 musiekdirekteur van die Tonhalle-Orchester Zürich geword. Sy innoverende programmering met die orkes bevat 'n reeks laat-nag konserte, genaamd "Tonhalle Late", wat klassieke musiek met 'n nagklub atmosfeer kombineer. Sy opnames van die volledige simfonieë van Beethoven vir die Arte Nova plate-etiket is gebaseer op die Jonathan Del Mar-kritieke uitgawe en is deur kritici geprys. Hy het hierna ook Beethoven se ouvertures en concertos saam met die Tonhalle-orkes opgeneem.
Ander aktiwiteite
Zinman en sy vrou woon in New Jersey, Verenigde State.
Amptelike taal
Die keuse van die ampstaal
Die ampstaal of ampstale is nie noodwendig die moedertaal van die bevolking van 'n bepaalde land nie.
Slegs in 'n klein aantal lande soos Switserland (met vier amptelike tale: Duits, Frans, Italiaans en Romansch), België (met drie amptelike tale: Nederlands, Frans en Duits) en Suid-Afrika (met elf amptelike tale) is die belangrikste landstale as amptelike tale erken. Die meeste minderheidstale (soos Bretons, Duits en Nederlands in Frankryk) geniet nie hierdie soort erkenning nie – enersyds word minderheidstale as 'n bedreiging vir die nasionale eenheid van 'n land beskou, andersyds kan baie lande dit nie bekostig om alle beamptes twee- of meertalig op te lei en amptelike dokumente in meer as een taal uit te gee nie. In die praktyk lei 'n sodanige taalbeleid moontlik tot die afskaling en maatskaplike minagting van nie-amptelike of tweederangse amptelike tale.
Derby della Madonnina
Die Derby della Madonnina is 'n sokkerwedstryd tussen die twee grootste spanne in die Italiaanse stad Milaan: AC Milan en Internazionale. Hierdie derby is so genoem na die beskermheilige van die stad.
Nederland - Duitsland
In die negentigerjare van die vorige eeu het die Derby della Madonnina 'n ekstra internasionale aspek. AC Milan het met Marco van Basten, Ruud Gullit en Frank Rijkaard drie Nederlandse topspelers, terwyl Internazionale met Jürgen Klinsmann, Andreas Brehme en Lothar Matthaüs oor drie Duitse topspelers beskik. In internasionale sokker is die lande-derby Nederland - Duitsland heel moontlik die strafste in die wêreld. Die mededinging tussen beide lande het die mededinging in die Derby della Madonnina verhoog. Toe die FIFA Wêreldbeker 1990 in Italië plaasgevind het, is die wedstryd tussen Nederland en Duitsland uitgerekend in die San Siro gespeel. Duitsland het die wedstryd met 2-1 gewen, wat in besonder deur die Inter ondersteuners gevier is.
Satanistiese jeugkultuur
Bronnemateriaal
Alhoewel daar in die Suid-Afrikaanse media – net soos in ander Westerse lande – 'n hewige debat oor die verskynsel van "Satanisme" gevoer word, is daar min betroubare bronnemateriaal ten opsigte van "Satanistiese" gedrag onder jongmense beskikbaar. Gewoonlik is aanhangers van sowel georganiseerde Sataniste asook onafhanklike groeperings nie bereid om met die media oor hulle geloof en praktyke te gesels en hul geheime prys te gee nie.
Die onderwerp bied soms 'n goeie kans aan psigies verstoorde mense om uitdrukking aan hul vrese en wanvoorstellings te gee. Boeke soos Lukas – Vier Jahre Hölle und zurück (wat in die Duitse taalgebied verskyn het) lewer bewys dat hierdie soort stories eerder met paranoïed-skitsofrene versteurings as met die uitbreiding van "Satanisme" te doen het. Ongelukkig word hierdie verhale soms ook in werke van deskundiges aangehaal wat nie in staat is om die geloofwaardigheid van die outeurs te bepaal nie.
Namejs-ring
Die Namejs-ring in literatuur en filmkuns
In 1931 het die Letlandse skrywer, vertaler en offisier Aleksandrs Grīns (1895–1941) sy roman Nameja gredzens gepubliseer wat bygedra het tot nuwe belangstelling in die ring en sy simbolisme. Nameja gredzens is ook die naam van 'n historiese rolprent van die Letlandse regisseur Aigars Grauba wat in 13de eeuse Semgallen afspeel (alhoewel die handeling nie op die roman baseer nie). Die hoofrol in die rolprent, wat as Brits-Letlandse koproduksie ontstaan en ter geleentheid van Letland se Eeufees in 2018 vrygestel is (internasionaal onder die Engelse titel The Pagan King), is deur die jong Sweedse akteur Edvin Endre (Letse spelwyse: Edvīns Endre) vertolk.
Morfeem
Fleksiemorfeme
'n Fleksiemorfeem wat voor 'n vrye morfeem geplaas word, word 'n voorvoegsel genoem. 'n Fleksiemorfeem wat agter 'n vrye morfeem geplaas word, word 'n agtervoegsel genoem.
Here Sewentien
Die Here Sewentien of Here XVII is die naam gegee aan die beheerraad van die Verenigde Oos-Indiese Maatskappy (VOC).
Lee Philips
Lee Philips (10 Januarie 1927 – 3 Maart 1999) was 'n Amerikaanse regisseur, akteur, en skrywer. Hy was bekend vir sy rolle in die rolprente Peyton Place (1957) en The Hunters (1958), en in die televisiereekse I Spy (1965) en The American Girls (1978).
Skotland
Klimaat
Die land trek ongeag sy subarktiese ligging voordeel uit die warm Golfstroom en het baie warmer temperature in vergelyking met ander Europese gebiede, wat op dieselfde breedtegraad lê soos byvoorbeeld die omgewing van die Noorse hoofstad Oslo.
Vroeë geskiedenis
Ná die einde van die Romeinse heerskappy in Brittanje het Skotland tussen die 4de en 10de eeu uit vier koninkryke en beskawings bestaan: Dál Riata in die noorde; die ryk van die Pikte, wat noord van die Firth of Forth gelê het; Strathclyde, die ryk van die Britoniese Kelte; en Bernicia, die ryk teen die Tweedmonding, wat deur die Germaanse Angele bewoon is. Die Wikings was die vyfde etniese groep wat hulle in Skotland gevestig het.
Kwynende Nordiese invloed
Die heerskappy van Malcolm III Canmore (1058–1093) was 'n periode van politieke stabiliteit, en as gevolg van die kwynende militêre en ekonomiese magsbasis van Orkney en die verswakkende bande met Noorweë het die Wikings 'n al hoe kleiner rol in die politiek van Skotland gespeel.
Nywerheidsomwenteling
Skotland was saam met Engeland die eerste nywerheidsland ter wêreld, maar net soos in die suide het die industrialiseringsproses gepaard gegaan met uitbuiting, kinderarbeid, haglike lewensomstandighede van die werkersklas, die vorming van krotbuurte in die vinnig groeiende metropole en grootskaalse omgewingsbesoedeling. Twee Skotte het met hul tegniese en wetenskaplike bydraes belangrike hoekstene vir die industrialisering en moderne ekonomiese wetenskappe gelê: James Watt as uitvinder van die wêreld se eerste laedruk-stoomenjin as tegnologiese basis vir die tekstielnywerheid, en Adam Smith as skrywer van The Wealth of Nations (1776), die wetenskaplike fondament van die klassieke liberalisme en vryemark-kapitalisme.
Huidige situasie
Edinburg het tot Skotland se belangrikste en Europa se sesde grootste finansiële sentrum ontwikkel. Die stad huisves die hoofkwartiere van die Koninklike Bank van Skotland (Royal Bank of Scotland, die tweede grootste bank in Europa), HBOS (die eienaars van die Koninklike Bank van Skotland) en Standard Life.
Skotland se uitvoere het in 2003 sowat £18,7 miljard (R231,7 miljard) beloop, waarvan sewentig persent of £13,1 miljard (R162,3 miljard) nywerheidsprodukte. Die belangrikste Skotse uitvoergoedere is whisky, elektroniese toerusting en finansiële dienste, met die Verenigde State, Duitsland en Frankryk as die belangrikste bestemmings.
Bevolking en tale
Alhoewel die oorgrote meerderheid Skotte Skotse Standaardengels praat, is byna een derde van die bevolking ook een van die inheemse tale Skots en Gaelies magtig.
Die Gaeliese taalgebied, die Gàidhealtachd, beslaan tans veral die noordwestelike hooglandgebiede en die eilande langs die weskus. Gaelies staan onder meer sterk op die Hebrides, in die distrikte Ardnamurchan, Wester Ross en West Sutherland aan die weskus en in klein gemeenskappe in Perthshire (Gaelies: Peairt), Invernessshire (Siorrachd Inbhir Nis), Sutherland (Cataibh), Ross en Cromarty (Ros is Cromba), Argyll (Earra-Ghàidheal), Nairn (Narunn) en Bute (Boid). Die taal word as 'n streektaal erken, terwyl die openbare uitsaaier BBC saam met MG Alba in September 2008 'n televisiekanaal geloods het wat in Skots-Gaelies uitsaai, BBC Alba.
Sport
Van die gewildste sportsoorte in Skotland is gholf, rugby, sokker en Munro-Bagging, 'n soort bergklim binne 'n bepaalde tydperk. Tradisioneel word ook gewiggooi en boomstompgooi tydens die Hooglandspele beoefen.
Aansitter
1 Laerskild
3 Anker
Die behuising is weggelaat.]]
Matlockiet
Matlockiet is 'n seldsame sekondêre loodmineraal met formule.
Dakar-beraad
Voor hulle terugkeer besoek die groep ook saam met die ANC-afvaardiging Akkra in Ghana waar hulle met president Jerry Rawlings vergader en Ouagadougou in Burkina Faso waar hulle met President Thomas Sankara vergader. Naby Ouagadougou help Thabo Mbeki en Beyers Naudé 'n monument teen apartheid oprig. Met hulle terugkeer op 20 Julie 1987 word die groep deur die polisie begelei nadat die aankomssaal by Jan Smuts Lughawe deur die AWB onder leiding van Eugene Terre'blanche oorgeneem is.
Agtergrond
Die IDASA-afvaardiging persoonlik genooi deur Slabbert het bestaan uit 61 afgevaardigdes met ten minste die helfte bestaande uit Afrikaner-akademici, onderwysers, joernaliste, kunstenaars, regisseurs, skrywers en professionele persone en die groep het Afrikaanssprekende Kleurlinge, tien Engelssprekende sakemanne en akademici en drie Suid-Afrikaanse gebaseerde Duitse akademici. Die Suid-Afrikaanse afvaardiging het dit in hul private hoedanigheid bygewoon en het nie die organisasies vir wie hulle gewerk het verteenwoordig nie. Die sewentien ANC-afgevaardigdes sou gelei word deur Thabo Mbeki in sy hoedanigheid van ANC Direkteur van Inligting en vier ander lede van die ANC se Nasionale Uitvoerende Komitee, terwyl die ander twaalf bestaan het uit ANC-lede gebaseer in Zambië, Skandinawië, VK, Ierland, Verenigde State. en Wes-Afrika.
Met betrekking tot pluralisme, het die ANC 'n verbintenis van politieke pluralisme in 'n nuwe Suid-Afrikaanse politieke stelsel uitgespreek en dat rassisme en fascisme in die politieke stelsel verbied sal word. Dit het 'n oortuiging uitgespreek dat die groepe verbind is tot die beëindiging van Apartheid sou in 'n nuwe Suid-Afrika politieke stelsel verdeel in sy eie organisasies wat hul eie idees en oortuigings uitdruk.
Emma Louw
Lewe en werk
Emma Louw is op 7 Februarie 1915 op Ermelo gebore, die jongste kind en enigste dogter van Charles Robert Louw en Maria Gesina Stolp. Sy het drie ouer broers, Andries Adriaan, Charles Robert Murray en Jacob Stolp. In 1916 verhuis die gesin na Kaapstad en sewe jaar later na die plaas Dennegeur naby Somerset-Wes. Haar skoolopleiding ontvang sy aan die Laerskool Somerset-Wes en die Hoërskool Hottentots-Holland. Sy studeer verder aan die Universiteit van Stellenbosch, waar sy ’n B.A.-graad behaal. Hierna reis sy na die buiteland en bring feitlik ’n jaar in Duitsland deur, waar sy die musiekseisoen in Berlyn en die wintersport in die berge ervaar. Na haar terugkeer na Suid-Afrika aanvaar sy in 1937 ’n betrekking as redaksielid van Die Burger in Kaapstad, waar sy vir twee jaar werk. In 1940 gaan bly sy ’n tyd lank by haar ouers op die familieplaas, waarna sy na Johannesburg verhuis en ’n betrekking by Die Transvaler aanvaar. Hier ontmoet sy vir Gideon Jozua Horn, met wie sy in 1943 trou en die egpaar verhuis later terug na Kaapstad. Twee dogters word uit die huwelik gebore, onder wie Hester Magdalena op 9 Mei 1949. Sy slyt haar laaste jare in ’n ouetehuis in Kaapstad.
Skryfwerk
Onder haar getroude naam spits sy haar later toe op genealogiese navorsing en verskeie werke in hierdie genre verskyn van haar, insluitende ''Ds. A.A. Louw (1827–1908) en sy gesin, Louw-stamregister: Johannes Rudolph en sy afstammelinge, Murray-stamregister (1794–1954) en Dirk Louw en Jacob Stolp en hul afstammelinge''. Al hierdie werke word by die Genealogiese Instituut van Suid-Afrika gehuisves.
Franz Wilhelm Junghuhn
Java
Die swamsoort Junghuhnia, en die plante Cyathea junghuhniana en Nepenthes junghuhnii is vernoem na Franz Junghuhn.
Pieter Duvenage
Geselekteerde bibliografie
1989. ''Hermeneutiek en Praxis. Postmoderne perspektiewe in die kontemporêre filosofie''. Ongepubliseerde MA. Pretoria: UP.
1997. "Geregtigheid en Heterogeniteit. Oor die Etiese wending in die Postmoderne." South African Journal of Philosophy 16 (3): 101-112.
2006. “Andersheid, nie-rassigheid, pluralisme -- Die blywende belang van Johan Degenaar.” In D. Hertzog, E. Britz e.a. (reds.): ''Gesprek sonder Grense. Huldigingsbundel vir Johan Degenaar by 80''. Stellenbosch. H&B Uitgewers. (pp. 121-134.) 2006. “The Ecstasy of Communication. Critical remarks on Baudrillard.” Communicare 25(2): 13-24.
2007. “The role of the public sphere in contemporary society: Habermas.” (pp. 324-349.) In P. Fourie (ed.), Media Studies, 2ed. Cape Town: Juta.
Blitz BASIC
Voorbeeld kode
En hier een OOP-voorbeeld van Hallo Wêreld in BlitzMax:
Aaptos alphiensis
Aaptos alphiensis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Elizabeth Alexander (aktrise)
Elizabeth Alexander (gebore 21 Augustus 1952) is 'n Australiese aktrise. Sy is bekend vir haar rolle in die rolprent The Killing of Angel Street (1981) en in die televisiereekse Silent Number (1974) en Time Trax (1993).
Dirk van der Walt
Ds. Dirk Jacobus (Dirkie) van der Walt (Edenburg, Oranje-Vrystaat, 15 September 1919 – Johannesburg (blykbaar), Suid-Afrika, 5 November 1985) was van 1951 tot 1985 predikant in vier gemeentes van die Gereformeerde Kerke in Suid-Afrika, waarvan drie in die destydse Transvaal en een, Philipstown in die destydse Kaapland. Op 24 Februarie 1985 het hy sy emeritaat aanvaar ná 'n amper 20-jaarlange bediening in die Gereformeerde kerk Johannesburg-Mayfair. Skaars agt maande later het hy siek geword en ná 18 dae is hy oorlede.
Herkoms en jeugjare
duimnael|links|300px|Vierdejaars aan die [[Teologiese Skool Potchefstroom, 1950. Eerste ry: D.J. van der Walt, E.J.G. Norval, G.L. van der Walt, I.J. van der Walt, J.M. Opperman. Tweede ry: J.C. Lessing, P.J. Opperman, L.S. Kruger, C.H. Smit, H.J. Kruger.]]
R386 (Suid-Afrika)
Die R386 is 'n streeksroete in Suid-Afrika wat Carnarvon met Prieska verbind. Dit begin in Carnarvon, waar die R386 van die R63-provinsiale roete afdraai en noord gaan. Na 9 km tak die R361 af en later gaan die roete deur Mekataanspoort. Voor Prieska smelt die R403 saam met die R386 en saam gaan die roetes deur Prieskapoort voor dit by die N10-nasionale pad aansluit in Prieska.
Thomas Henty
Thomas Henty (19 Januarie 1956 – 13 Augustus 1988) was 'n Engelse akteur. Hy was bekend vir sy rolle in die rolprent Bellman and True (1987) en in die televisiereekse Just Good Friends (1983) en Robin Hood (1984).
Charles Leclerc
2014–2016: Formule Renault, Formule Drie en GP3
Leclerc het ook aan 'n deel van die Eurocup Formule Renault 2.0-seisoen as 'n gasbestuurder vir Fortec deelgeneem. In die ses wedrenne waaraan hy deelgeneem het, het hy drie keer op die podium geëindig en 'n tweede plek by die Nürburgring behaal, gevolg deur 'n paar tweede plekke by die Hungaroring.
Formule Een-uitslae
* Seisoen nog aan die gang
Landman Vogel
Gesinslewe
Ds. Vogel se weduwee is op 9 Januarie 2016 weer getroud, met ds. Jan Barend du Plessis, emeritus van die Gereformeerde kerk Grootfontein. Sy het ’n aftreehuis op Walvisbaai gekoop en is van plan om daar te bly woon. Ds. Du Plessis is die Gereformeerde kerk Hentiesbaai se hulpdienspredikant aangesien dié gemeente, wat hoofsaaklik uit bejaardes bestaan, te klein is om selfstandig te beroep. Voor ds. Du Plessis se koms, het dr. Frans de Bruyn as Hentiesbaai se hulpdienspredikant opgetree, hoewel die gemeente in kombinasie was met Walvisbaai, waar ds. Vogel se opvolger ds. Brahm Robinson die predikant was.
Aaptos ciliata
Aaptos ciliata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Differensiaalvergelyking
Voorbeeld
Hier volg 'n voorbeeld van 'n lineêre tweede-orde differensiaalvergelyking:
Wylie-transliterasie
In vorige skemas is albei metodes gekombineer, wat daartoe gelei het dat nie een van die beoogde doele bereik is nie. Wylie-transliterasie is op die spelling gebaseer, en dit is die rede hoekom dit in akademiese en historiese studies aanvaar word. Dit gee glad nie die uitspraak van Tibettaanse woorde weer nie.
Blouvin-koningvis
Habitat
Die vis verkies rotsriwwe van 10 – 30 m water diep om in te leef en vreet hoofsaaklik vis op die riwwe gedurende die dag. Die wyfies skiet kuit gedurende die somer. Dit is 'n gesogte eetvis.
Gravensteen
Die Gravensteen is 'n buitengewoon goed behoue middeleeuse kasteel in Gent. Dit is in die stadsentrum geleë en vorm 'n gewilde toeriste aantreklikheid. Die ligging van die kasteel is tussen twee takke van die Leie, waar daar oorspronklik 'n hoë sandduin te midde van die moerasagtige gebied was.
Dongedijk (skip, 2000)
Die Dongedijk het op 15 Augustus 2000 omgekantel naby Port Said, ondanks gunstige weersomstandighede. Die skip is bedryf deur Navigia Shipping uit Groningen.
Gravensteen
Vanaf omstreeks 1800 het die kasteel in verval geraak, en is hy vir onder andere 'n katoenspinnery gebruik. Herstellingswerk is eers in die laat 19de eeu begin, te midde van 'n herwaardeering van die kasteel en sy historiese waarde. Deesdae kan die Gravensteen deur die publiek besoek word, en hy huisves ook die Gerechts- en Wapenmuseum.
Dongedijk (skip, 2000)
Ramp
Op 11 Augustus 2000 vertrek die Dongedijk uit Latakia, Sirië onderweg na Port Said. Al voor sy aankoms in Latakia het die skip 'n laaiplan gekry vir Port Said. Aangesien dié nie voldoen het aan die vereise vir stabiliteit nie, is besluit om eerder 12 houers nie te laai nie.
Erica rudolfii
Erica rudolfii is 'n plant wat tot die genus Erica behoort. Die plant is inheems aan die Wes-Kaap.
Botnet
'n Botnet is 'n aantal rekenaars wat aan die Internet gekoppel is en met ander soortgelyke rekenaars kommunikeer om hulle optrede deur bevel en beheer (B&B) te koördineer. Botnets word dikwels gebruik om gemorspos of plapos te versprei, of om kuberaanvalle te loods. Die woord botnet is 'n versmelting van die woorde robot en netwerk en word gewoonlik gebruik met 'n negatiewe of kwaadwillige konnotasie.
Magneetsweeftrein
Duitsland
duimnael|regs|250px|Die Duitse magneetsweeftrein [[Transrapid op 'n toetsterrein]]
Op 22 September 2006 is 23 mense dood en 10 ernstig beseer in 'n magneetsweeftrein-ongeluk naby Lathen in die Eemsland. 'n Magneetsweeftrein met 29 passasiers het op die toetslyn teen 'n snelheid van sowat 200 kilometer per uur met 'n tegniese voertuig gebots, wat gereeld gebruik word om die spoor skoon te maak. Inligting oor die aanwesigheid van die voertuig is blykbaar nie aan die personeel van die magneetsweeftrein se tegniese sentrale oorgedra nie.
Alhoewel daar blykbaar geen tegniese probleme met die magneetsweeftrein ondervind is nie, maak die ongeluk duidelik hoe kwesbaar magneetsweeftreine onder meer vir aanslae is. Enige voorwerp, wat op die spoor beland, kan teen 'n reissnelheid van 500 kilometer per uur katastrofiese gevolge hê.
Percy Herbert (akteur)
Percy Herbert (31 Julie 1920 – 6 Desember 1992) was 'n Engelse akteur. Hy was bekend vir sy rolle in die rolprente The Bridge on the River Kwai (1957), The Guns of Navarone (1961), Mutiny on the Bounty (1962), en The Wild Geese (1978).
Nairobi
Die Kampioenetrofee 2000 is geheel en al op Nairobi se Gymkhana Klubveld aangebied. Tydens die Krieketwêreldbeker 2003 is hier twee wedstryde beslis.
Alooi-oranje
Alhoewel dit veronderstel is om 'n metaalkleur te wees, bestaan daar nie tans 'n manier om metaalkleure op 'n rekenaarmonitor weer te gee nie.
Arsenopiriet
Arsenopiriet (ook arseenpiriet) is 'n mineraal met formule.
Kristalstruktuur
Die struktuur van arsenopiriet is verwant aan markasiet s'n. Pleks van -anioonpare het dit -pare en die simmetrie is laer. Die ysteratome het drie As-bure en drie S-bure in 'n effens vervormde oktaëdriese omringing. Die arsenopirietstruktuur is die argetipe van die strukturbericht-klassifikasie se E0-struktuur.
Bronskoningvis
Die Bronskoningvis (Caranx papuensis) is 'n vis wat voorkom in die Indiese-Pasifiese area, en aan die ooskus van Afrika vanaf Kenia suid tot by Port Alfred in Suid-Afrika. In Engels staan die vis bekend as die Brassy kingfish of Brassy trevally.
Klapvliegtuig
Geskiedenis
Die eerste vlerktuie wat tot vlug in staat was, is in Frankryk gebou in die 1870's. Hulle was aangedryf deur rekkies (Alphonse Pénaud, 1872) en in een geval deur buskruit wat 'n baspyp geaktiveer het wat die vlerke laat klap het (Gustav Trouvé, 1870).
Sydney
Ingevolge die destydse Georgiaanse regstelsel is die doodstraf dikwels selfs vir klein oortredings opgelê. Sydney se eerste inwoners was dus nie noodwendig kriminele in die huidige betekenis van die woord nie, maar eerder arm skepsels wat tot deportasie "begenadig" is vir oortredings soos die onwettige pluk van komkommers in 'n vreemde tuin of die diefstal van 'n sakdoekie.
Ekonomie
Sydney is die finansiële en handelsentrum van Australië. Dit is daarnaas ook 'n toeriste trekpleister met goedkoop verblyf. Die stad verskyn dikwels op ranglyste as een van die mooiste en mees leefbare stede in die wêreld.
Die grootste ekonomiese sektore in Sydney sluit eiendoms- en besigheidsdienste, kleinhandel, vervaardiging en gesondheids- en gemeenskapsdienste. Sedert die 1980's het werke al hoe meer van die vervaardigingsektor na die dienste- en inligtingsektor geskuif. Sydney verskaf ongeveer 25% van die land se totale bruto binnelandse produk. <!-- Moet nog vertaal word !!!
Natuur
'n Aantal nasionale parke is binne die stadsgrense geleë.
Woordverwerker
'n Woordverwerker is 'n program op 'n rekenaar waarmee dokumente (soos briewe) mee geskryf word. Hierdie dokumente kan dan met 'n drukker uitgedruk word of elektronies gestoor en versend word.
Lord James Blears
Lord James Blears (13 Augustus 1923 – 3 Maart 2016) was 'n Amerikaanse akteur. Hy was bekend vir sy rolle in die rolprente The Wrestler (1974) en North Shore (1987), en in die televisiereekse Hawaii Five-O (1968) en Magnum, P.I. (1980).
John Peter Zenger
John Peter Zenger (26 Oktober 1697 – 28 Julie 1746) was 'n Duitse drukker en joernalis in New York Stad. Zenger het die New York Weekly Journal gedruk. Hy is in 1734 van laster (naamskending) beskuldig deur William Cosby, die koninklike goewerneur van die Provinsie van New York, maar is onskuldig bevind deur die jurie. Dit het 'n simbool geword vir die vryheid van die pers.
Rooiborsjakkalsvoël
Voorkoms
Die voël word 55 – 62 cm groot, weeg 900 - 1 700 g en vang meestal soogdiertjies en reptiele. Dit is heeltemal donkerbruin, buiten sy kastaiingkleur bors en stert, asook die ondervlerk wat donkerbruin en wit is.
Tina Arena
Tina Arena (gebore 1 November 1967) is 'n Australiese aktrise en skryfster. Sy is bekend vir haar rolle in die rolprente One Fine Day (1996), The Mask of Zorro (1998), The Dish (2000), en Driven (2001).
Borrelvlotskulpslak
Die Borrelvlotskulpslak (Janthina janthina) is 'n slak wat voorkom aan die suid- en ooskus van Suid-Afrika en word tot 3.4 cm groot. Die slak leef op die oppervlak van die water waar dit ronddryf. 'n Vlot van lugborrels hou die skulp onderstebo in die water sodat dit kan dryf en met ander plankton meng. Die diertjie vreet bloublasies en word deur weer deur jong seeskilpaaie gevreet. Die skulp is lig, broos en violetkleurig.
Irving Pichel
Irving Pichel (24 Junie 1891 – 13 Julie 1954) was 'n Amerikaanse akteur, regisseur, en vervaardiger. Hy was bekend vir sy rolle in die rolprente The Most Dangerous Game (1932), Tomorrow Is Forever (1946), Without Honor (1949), en Destination Moon (1950).
Reënboog-pylvis
Habitat
Die vis kom naby die oppervlakte van die oseaan voor en vreet ander visse en skaaldiere. Die vis kom alleen voor of in klein groepies. Die vis is die gewildste aas om marlyn en ander snawelvisse mee te vang. Dit is ook 'n gewilde eetvis, veral as soesji.
Kamdeboo- Nasionale Park
Wildlewe
Ongeveer 250 voëlspesies en 10 visspesies kom ook hier voor; onder andere die Vleikurper, Grootbekbaars en Karp.
Heinrich Zwemstra
Gemeenskapsbetrokkenheid
Sedert omstreeks 2012 dien hy in die ekumeniese deputate (skakeling met kerke in die buiteland) van die Gereformeerde Kerke in Suid-Afrika (GKSA), en die afgelope drie jaar in die sendingdeputate.
Hans du Plessis
Lewe en werk
Hans Georg Wilhelm du Plessis is op 15 Januarie 1945 in Pretoria gebore as een van vier seuns. Hy word in Silverton groot waar hy vanaf 1951 sy skoolopleiding aan die Laerskool Silverton ondergaan, waarna hy in 1962 matrikuleer aan die Afrikaanse Hoër Seunskool in Pretoria. Na voltooiing van sy B.A.-graad aan die Universiteit van Pretoria, met Geskiedenis en Noord-Sotho as hoofvakke, begin hy in 1966 vir ses jaar skoolhou. In 1966 gee hy onderwys in Noord-Sotho aan Roodepoort Hoërskool en in 1967 is hy Afrikaans onderwyser aan Athlone Boys High School. Vir vier jaar hierna gee hy onderwys aan die Hoërskool Evander, eers in Geskiedenis en later ook in Afrikaans.
Prosa
Op prosagebied debuteer hy met die roman “Grensgeval”, wat wentel rondom ’n Potchefstroomse taalnavorser, Jan Adamse. Jan is in Namibië op soek na sy verlore oupa Isak, ten einde sin te maak van sy wortels en bestaan, as wit Afrikaner met bruin voorouers. Terselfdertyd doen hy navorsing oor taaloorspronge en hou interne debatte met sy verbeelde reisgenoot, oom AE. Intussen is sy huwelik besig om te verbrokkel. Die roman “Skuiwelinge” se titel verwys na die tragiek van die Groepsgebiedewet verskuiwings, asook na die nuwe insigte wat die hoofkarakters gaandeweg ontwikkel. Dit handel oor drie Suid-Afrikaners (Hosea, Ben en Ester) vanaf uiteenlopende agtergronde wat in ’n kamer in ’n parkeergarage vasgekeer word wanneer politieke geweld die stad teister. Die drie is bang vir die geweld en bang vir mekaar, maar praat tog met mekaar om die nag te probeer omkry. So beleef elkeen sy verlede en vrese om daarvan en van die huidige krisis en moontlike dood sin te maak. Dit wat hulle sê is belangrik, maar dit wat ongesê bly net so belangrik. Geweld en die impak daarvan op hulle uiteenlopende lewens is die kerntema. Hierdie boek word in 1990 genomineer vir die Rapportprys en dit word ook in 1991 deur die beoordelaars van die ATKV-prosaprys uitgesonder as ’n boek met besondere meriete.
Die roman “Tussen die klippe” het in 2016 verskyn. Die beeldskone Susanna Isabella Marais (of is dit Nortier, of dalk Espag?) word in die Moot voor die Hof van Landdros en Heemrade gebring omdat die oudstes haar van veelmannery en bedrog beskuldig. En in die hof onder die wildeseringbome word haar skuld getuie vir getuie duideliker. Hulle ken haar so. Dominee Johannes van die gemeente van Efese word uit die Kolonie deur die weledele Sinodale Kommissie, wat die geestelike belange van die geloofsgenote noord van die Vaalrivier behartig, gestuur om oor dié “hoogs onwettige, onsedelike en onchristelike egverbintenis” te oordeel
Artikels in boeke
1984 Het Afrikaans die Afrikaner ontgroei? Skrywer en gemeenskap. Red. C. Malan. Pretoria: HAUM-Literêr.
1992 Nadruk, Diepte - en oppervlaktestruktuur. Literêre terme en teorieë. Red. T.T. Cloete, Pretoria: HAUM-literêr.
2003 Afrikaans and Khoi: Languages in Contact. In CASAS publication series 43, Silent Voices.
2012 Skryfskool toe of nie? In: Afrikaanse skryfgids. Riana Scheepers en Letti Kleyn (reds.) Johannesburg: Penguin Books.
Artikels in geakkrediteerde tydskrifte
1977   Oor daar in Afrikaans. Tydskrif vir Geesteswetenskappe, 17. 134-245.
1981  'n Grammatiese manifestasie van 'n nie-grammatiese kwessie. Taalfasette, nuwe reeks 1:1.
1984   Drie benaderings tot die moderne taalwetenskap: 'n metodologiese besinning.
1990   Die skakelwerkwoorde loop en kom. S.A. tydskrif vir taalkunde, 8,2. 69-74.
1992  Saam met D.P. Wissing. Die fonologie van -de en -te in Afrikaans. S.A. tydskrif vir taalkunde, supplement 13. 185-204.
Boris Pasternak
Boris Leonidowitsj Pasternak (Russies: Бори́с Леони́дович Пастерна́к; – 30 Mei 1960) was ’n Russiese digter, romanskrywer en letterkundige vertaler.
Die Tweede Wêreldoorlog
Toe oorlog uitbreek tussen Nazi-Duitsland en Rusland, was Pasternak verheug. Teen die einde van die oorlog in 1945 was daar nie net hoop dat die Sowjetunie se burgers die einde sou sien van die verwoesting van die Nazi's nie, maar ook van Stalin se suiwerings.
Olga Iwinskaja
In Oktober 1946 het die getroude Pasternak vir Olga Iwinskaja, ’n enkelma wat by die letterkundetydskrif Nowi Mir gewerk het, ontmoet. Hy was diep geraak deur die ooreenkoms tussen haar en sy eerste liefde Pasternak het vir haar verskeie van sy gedigte en vertalings gegee. Dit was die begin van ’n buite-egtelike verhouding wat vir die res van Pasternak se lewe sou duur.
Op Pasternak se aandrang het sy haar werk by Nowi Mir bedank omdat dit bemoeilik is deur hul verhouding. Hy het haar begin leer om gedigte te vertaal. Dit het Pasternak eindelik meer tyd gegee om aan Dokter Zjiwago te werk.
Doodstraf
Geskiedenis
Een van die oudste en bekendste regstelsels is die Kode van Hammurabi. Strawwe is in hierdie kode ingesluit vir verskeie misdade, waarvan die erns van die sosiale klas van die oortreder en dié van die slagoffer afgehang het. Die Kode van Hammurabi het die doodstraf ingesluit vir die vals beskuldiging van iemand van moord, owerspel en die verkragting van 'n maagd.
Die Joodse Torah (wat glo van ongeveer 750 v.C. dateer) het voorsiening gemaak vir die doodstraf vir moord, ontvoering, toorkuns, sabbatsverbreking, godslastering en 'n wye verskeidenheid seksmisdade. Vandag word geglo dat teregstellings in Israel en Juda skaars was omdat die bewyslas moeilik was.
Ooievaaragtiges
Vroeër is daar aan kinders vertel dat die voël die mens se kinders aan hom besorg. Ooievaars (familie Ciconiidae) behoort net soos reiers en ibisse tot die orde van die reieragtiges (Ciconiiformes). Die 18 spesies is feitlik oor die hele wêreld versprei, maar die meeste kom in die warmer streke van die Ou Wêreld voor. Ooievaars hou by voorkeur in oop terrein, veral in uitgestrekte moerasse, maar ook op grasvlaktes.
Ander spesies
Die groot swartooievaar (Ciconia nigra) broei ook in die Noordelike Halfrond en oorwinter in Afrika, ook in Suid-Afrika, waar hy in moerasagtige gebiede of langs oop water aangetref word. Die voel word in Pole beskerm, maar elders verminder sy getalle geleidelik. Die klein swartooievaar (Ciconia abdimi) is egter in die tropiese streke van Afrika, waar hy broei, nog baie volop. In die herfs trek die voëls na Suid-Afrika, waar hulle dikwels saam met die witooievaar aangetref word.
Paul Newman
Vroeë lewe
Ná die oorlog het hy sy BA-graad in drama en ekonomie in 1949 aan die Kenyon-kollege in Gambier, Ohio, voltooi. Daarna het hy drie maande lank saam met die Woodstock Players getoer. Hy het later ook aan die Yale School of Drama studeer voor hy New York toe is om onder Lee Strasberg te studeer.
Sukses
Newman se eerste fliek vir Hollywood was The Silver Chalice (1954). Die prent het misluk. In 1956 het hy groter aandag getrek vir sy rol as die bokser Graziano in Somebody Up There Likes Me. Teen 1958 was hy een van die warmste sterre in Hollywood. Later in dié jaar het hy saam met Elizabeth Taylor in Cat on a Hot Tin Roof gespeel. Die prent was ’n groot sukses en Newman het sy eerste Oscar-benoeming gekry. Hy het in dié jaar ook in The Long, Hot Summer gespeel saam met Joanne Woodward, wat hy toe weer gesien het nadat hulle mekaar in 1953 die eerste keer ontmoet het. Hy het by die Cannes-rolprentfees van 1958 die prys vir beste akteur gewen vir dié rol.
Laaste werk
Newman het op 25 Mei 2007 aangekondig dat hy finaal aftree.
Siekte en dood
Hy is op 26 September 2008 op die ouderdom van 83 oorlede, omring deur sy familie en goeie vriende. Hy is veras op ’n privaat begrafnisdiens naby sy huis in Westport.
Montana
Montana is die vierde grootste Amerikaanse deelstaat volgens oppervlakte na Alaska, Texas en Kalifornië, maar met 'n bevolkingsdigtheid van slegs ses inwoners per vierkante myl ook een van die mees ylbevolkte. Die deelstaat se naam is afgelei van die Spaanse montaña wat as "berg" of "bergagtige streek" vertaal. Met 'n gemiddelde hoogte van 3 400 voet bo seevlak is Montana se pieke die laagste in die Rotsgebergte-streek.
Angola-Boere
Formasie Geskiedenis
Die derde trekgroep van ongeveer 40 persone het in April 1877 begin trek en kort daarna by die tweede trekgroep aangesluit. Teen Februarie 1878 het die drie trekgroepe verenig, hoewel hulle van tyd tot tyd weer in kleiner groepies verdeel het, en verder getrek tot by die Okavangorivier en van daar af na die Etoshapan. Nadat hulle ’n ruk lank daar oorgestaan het, het hulle vir ongeveer 18 maande in Kaokoland op plekke soos Rusplaas en Kaoko Otavi vertoef voordat hulle na Angola getrek het.
Sin van die lewe
Oorsprong en aard van biologiese lewe
Astrobiologie bestudeer die moontlikheid van ander lewensvorme in ander wêrelde, soos repliserende strukture wat van materiale buiten DNS gemaak is.
Wetenskaplike vrae oor die verstand
Die ware aard en oorsprong van die bewussyn en die verstand self word ook wyd in die wetenskap betwis. Die verklaringsgaping word gewoonlik met die groot probleem van die bewussyn gelyk gestel, en die kwessie van vrye wil word ook as van kardinale belang beskou. Hierdie onderwerpe word meestal in die velde van kognitiewe wetenskap, neurowetenskap en die filosofie van die verstand bespreek, alhoewel sommige ewolusionêre bioloë en teoretiese fisici ook menige toespelings tot die onderwerp gemaak het.
Jenewerbessie
'n Jenewerbessie is die vroulike saadkeël wat deur die verskillende spesies van jenewer geproduseer word. Dit is nie 'n ware bessie nie, maar 'n keël met buitengewoon vlesig en saamgesmelte skale, wat dit 'n bessie-agtige voorkoms gee. Die keëls van 'n handvol spesies, veral Juniperus communis, word as 'n spesery gebruik, veral in die Europese kookkuns, en gee aan jenewer sy kenmerkende geur. Jenewerbessies is bekend as die enigste spesery van konifere.
Lourens Geldenhuys
Politieke loopbaan
Met die uitbreek van die Tweede Vryheidsoorlog vertrek Geldenhuys na Natal as lid van die Krugersdorpse kommando, maar gee hom oor ná die anneksasie van Pretoria.
Vlieënde Spaghettimonster
Die Vlieënde Spaghettimonster is die god van die Kerk van die Vlieënde Spaghettimonster (of Pastafarianisme) wat deur Bobby Henderson op die internet begin as 'n parodie op die besluit van die streeksowerheid Kansas om tydens biologielesse naas ewolusieleer ook die teorie van intelligente ontwerp te leer. Henderson het 'n brief aan die Kansas Board of Education gestuur waarin hy geëis het dat daar in die klas net so veel tyd aan die geloof in die Vlieënde Spaghettimonster bestee word as wat daar aan die Christendom en ander skeppingsverhale bestee word. Hierdie "geloof" het sedertdien 'n internetfenomeen geword, met volgelinge wat die woorde van hul "noedelige meester" preek asof dit 'n ware geloof was.
Cannes
Geskiedenis
In die 11de eeu het 'n klein visserdorpie met 'n madonnakapel in die plaaslike duine bestaan.
Vanaf die Middeleeue tot in die vroeë dertigerjare van die 19de eeu was Cannes niks meer as 'n klein visserdorp nie. Die voormalige Britse minister van Finansies en Ekonomiese Sake, Lord Henry Peter Brougham (1778–1868), was die eerste bekende persoonlikheid wat hom in 1834 in die dorp gevestig het. Kort voor lank het ook Franse en buitelandse adellikes aangetrokke gevoel tot die natuurskoon van die omgewing en hier hulle vakansiehuise opgerig. In 1868 het die Croisette, die bekende kuslaan van Cannes, ontstaan, en twee jaar later was daar reeds 215 villa's en 34 hotelle. Vanaf 1912 het luukse hotelle langs die laan hul deure vir welgestelde toeriste.
Die stad is vandag nog steeds 'n gewilde kuierplek vir bekende en welvarende persoonlikhede. Die Internasionale Rolprentfees word sedert 1946 gehou.
Lewensfunksies
Beweging
Om van een plek na ander te beweeg by diere, of vir die oop- en toemaak van blomme by plante. Beweging het ook betrekking tot die suksesvolle verwerking van voedsel ingeneem en die ingewande wat korrek moet funksioneer.
Vel
Diere
'n Ongeskonde vel vorm ŉ ondeurdringbare versperring vir bakterieë en ander siekteverwekkers en beskerm die liggaam teen te veel ultraviolet lig. 'n Klein hoeveelheid ultraviolet is egter vir baie diere onontbeerlik omdat hierdie strale die onmisbare vitamien D uit ergosterol of verwante stowwe in die vel vorm. By warmbloedige diere (voëls en soogdiere) is die vel van vere en hare voorsien om die warmte-isolasie van die vel te verbeter; oortollige warmte kan weggevoer word deur die verwyding (dilatasie) van die bloedvate in die vel en (by soogdiere) deur sweetkliere.
Gewerwelde diere
Die vel van gewerwelde diere is opgebou uit ŉ opperhuid (epidermis) en 'n dermis wat daaronder geleë is. Selde lae verskil baie in bou en funksie en is van 2 verskillende embrionale weefsellae afkomstig: die epidermis is van ektodermale oorsprong, terwyl die dermis van mesodermale oorsprong is. Die epidermis bestaan uit 'n aantal lae epiteelselle, wat naasmekaar gerangskik is; die dermis bevat baie bindweefsel, met enkele verspreide selle daarin.
Epidermis
Die horingsubstansie bevat 'n proteïen, keratien, wat reeds in die onderste sellae gevorm word en daar as "drade" in diesel (tonofibrille) sigbaar is. Wat voeding betref, is die epidermis op die haarvaatjies in die papille aangewese. By degenerasie van die boonste sellae ontstaan vetagtige stowwe, wat veral die stratum lucidum en ook die horinglaag vir water ondeurlaatbaar maak en die liggaam teen uitdroging beskerm. Dit maak die horinglaag ook soepel.
Imperator-klas
Die term Imperator-klas verwys na die grootste Duitse passasierskepe wat vir die HAPAG-redery in Hamburg gebou is. Om weekliks een skip uit Europa na Noord-Amerika te laat vertrek, het Albert Ballin, die besturende direkteur van HAPAG, 'n vloot van vinnige stoomskepe laat bou. Die naamgewende Imperator is deur die A.G. Vulcan-skeepsbouwerf vervaardig, die twee susterskepe Vaterland en Bismarck is deur Blohm & Voss gebou, waarby die lengte en grootte met elke nuwe skip toegeneem het. Die bou van hierdie skepe was daarnaas die antwoord op die Britse Olympic-klas van luukse passasierskepe wat in opdrag van die White Star Line-redery ontstaan en onder meer die RMS Titanic ingesluit het.
Stekelseester
Die Stekelseester (Marthasterias glacialis) is 'n seester wat voorkom aan die suidkus van Suid-Afrika en word tot 20 cm breed. Die oranje kleurige liggaam is oortrek met blougrys knoppiesagtige stekels. Die seester leef in tussengetypoele en vreet mossels deur die skulp oop te forseer met die voete. Dan word die pens uitgestulp om die vleis te verteer. Hulle vreet ook klipmossels, tolskulpe en eendmossels.
Dan Blocker
Dan Blocker (10 Desember 1928 – 13 Mei 1972) was 'n Amerikaanse akteur. Hy was bekend vir sy rolle in die rolprent Come Blow Your Horn (1963) en in die televisiereekse Cimarron City (1958), The Rifleman (1958), en Bonanza (1959).
Anna Bamford
Anna Bamford (gebore 19 September 1989) is 'n Australiese aktrise. Sy is bekend vir haar rolle in die televisiereekse Home and Away (1988), Miss Fisher's Murder Mysteries (2012), en Wonderland (2013).
Teologiese Kweekskool (Stellenbosch)
Eerste viertal
Die eerste vier studente aan die Kweekskool was:
Melt Brink
Derde fase
Na die einde van die Anglo-Boereoorlog skryf hy in die laaste periode van sy skrywerskap weer meestal toneelstukke, veral wanneer digters soos Jan F.E. Celliers, C. Louis Leipoldt en Totius op die toneel verskyn en hy besef dat sy digkuns nie meer aan die eise van die tyd voldoen nie. Daar bestaan in hierdie tyd groot behoefte aan toneelstukke met die herlewing op kultuurgebied na 1900 en die stigting van die tydskrif De Goede Hoop publiseer gereeld sy werk in hierdie verband. Volgens F.C.L. Bosman is die blyspel in twee bedrywe, Zo zijn er meer of Weggeschop met de kous op de kop, sy eerste toneelstuk wat hoofsaaklik in Kaaps-Hollands geskryf is, en wel so vroeg as 1892. Dit is egter nie in hierdie tyd opgevoer nie en word eers in 1917 gepubliseer. Sy toneelstukke uit die periode na die Anglo-Boereoorlog is hoofsaaklik komies, hoewel daar ook meer ernstige werk is. Die toneelstukke het meestal ’n maklike intrige met ’n los bou en weinig of geen groei in die karakters, sodat dit feitlik uitsluitlik staatmaak op die situasie vir effek. Dit is nogtans baie gewild by die volk en beleef oor die algemeen vele herdrukke. ’n Voorbeeld is Die kwaaie huishoudster, waar Klaas Muggebeen sewe jaar gelede weggeloop het van sy kwaai vrou Sabina, wat hy vermoed nou reeds dood is. Hy kry ’n nuwe huishoudster, juffrou Hartlap, maar van die begin af spat die vonke. Dit blyk dat juffrou Hartlap niemand anders is nie as Sabina, wat weer begin met haar afknouery van Klaas waar sy sewe jaar gelede opgehou het. Klaas se kneg Hans verskyn egter met ’n muis, wat Sabina bo-op ’n stoel jaag, en Klaas se vriendin Doris vermaan Sabina dan dat sy met driftigheid en onverdraagsaamheid niks gaan bereik nie. So vermurwe Sabina se gees en kom sy tot beter insigte. In Maljan onder de hoenders kry die Khoi Maljan en sy vrou rusie by ’n dans nadat Jan in sy beskonke toestand begin om die ander vroue te soen. Hulle raak handgemeen, waarna hulle aangekla en beboet word. Weereens is die meer ernstige stukke (waaronder Berouw komt meestal te laat en Die National Scout of Die verloren zoon) melodramas met episodiese strukture, opeenvolging van rampe en duidelik onderskeibare goeie en slegte karakters. Daar is egter ’n mate van ontwikkeling daarin dat sommige karakters eerder onwetend as met opset handel en dan ook hulle foute insien en sodoende as karakters groei. Die komiese dramas beeld dikwels ’n sosiale probleem van die tyd uit wat met heelwat toevalligheid en growwe humor tot ’n gelukkige oplossing gebring word, soos die huweliksprobleem in De Echtskeiding en die probleem van vrouestemreg in ''O, de muizen! of Het stemrecht voor vroue''. Die blyspel By die tandedokter word by die herleef van Aurora in Julie 1910 daar opgevoer.
Benjamin Franklin
Benjamin Franklin (17 Januarie 1705 - 17 April 1790) was een van die grondleggers van die Verenigde State van Amerika. Franklin was 'n bekende veelweter: 'n vooraanstaande skrywer, drukker, satirikus, politieke teoretikus, politikus, wetenskaplike, uitvinder, aktivis, staatsman, soldaat en diplomaat.
As wetenskaplike het sy uitvindings en teorieë rakende elektrisiteit 'n groot bydrae tot die Amerikaanse Verligting en die geskiedenis van fisika gelewer. Hy het ook die weerligafleier, bifokale brille, die Franklin-oond, 'n afstandsmeter vir waens en 'n glasharmonika uitgevind. Hy het die eerste openbare biblioteek in Amerika gestig en die eerste brandweerstasie in Pennsilvanië. Hy was 'n vroeë voorstander van die vereniging van die Amerikaanse kolonies en het, as 'n politieke skrywer en aktivis, die idee van 'n Amerikaanse nasie ondersteun. Tydens die Amerikaanse Revolusie het hy as diplomaat gedien en het hy die Franse alliansie verseker, wat gehelp het om die onafhanklikheid van die Verenigde State te verwesenlik.
Tankwa Karoo- Nasionale Park
Die Tankwa Karoo- Nasionale Park is in die Karoo in die Wes-Kaap provinsie geleë - naby die Roggeveldberge met naaste dorpe Wupperthal en Sutherland. Die park is 80 000 hektaar groot en is in 1986 geproklameer. Wat die park uniek maak, is die lae reënval (slegs 80 mm per jaar) en die bewaararea wat die unieke fauna en flora in hierdie gebied bewaar.
Steven Pinker
Steven Arthur Pinker (Montreal, 18 September 1954) is 'n Kanadese-Amerikaanse taalkundige, eksperimentele sielkundige en skrywer van wetenskaplike boeke vir 'n wye gehoor. Hy is bekend vir sy idees op die gebied van kognitiewe wetenskap. Die basis van sy werk is evolusionêre sielkunde en die oortuiging dat die brein in sy funksionering vergelykbaar is met die rekenaar (die berekeningsteorie van die gees). Pinker het in 2003 klasgegee aan die Harvard-universiteit in die Verenigde State. Hy was 'n professor aan die Massachusetts Institute of Technology van 1989 tot 2003. Pinker hou van debatvoer en skryf vir verskillende media. Hy is ook wêreldwyd 'n gewilde spreker en is in die top 10 van die invloedrykste sielkundiges van ons tyd.
Heinz-Harald Frentzen
Jordan (1999–2001)
duimnael|links|Frentzen ry vir [[Jordan Grand Prix|Jordan by die 1999 Kanadese Grand Prix, tydens sy suksesvolste seisoen in F1]] In 1999 het Frentzen na Jordan verskuif in 'n gelykopruil met Ralf Schumacher en het dadelik sukses behaal in die Mugen-Honda-motor, met twee renoorwinnings en punte in die meeste renne. Tydens die 1999 Europese Grand Prix het hy voorgeloop met beide Häkkinen en Irvine buite die punte. Maar op die 32ste rondte het sy Jordan gaan staan. Häkkinen het verder herstel en 5de geëindig. Voor die 1999 Maleisiese Grand Prix was hy 12 punte agter die kampioenskapvoorloper Häkkinen. Maar sy titeldrome is in daardie wedren verpletter, met Frentzen wat 6de geëindig het, en Häkkinen en Irvine wat onderskeidelik 3de en 1ste geëindig het. Met slegs een wedren om te gaan (10 punte beskikbaar), het Frentzen 51 punte gehad, 19 minder as die kampioenskapleier, Irvine. Frentzen het derde in die Bestuurderskampioenskap geëindig. Ná die sterk seisoen is Frentzen as 'n gunsteling beskou om vir die kampioenskap in 2000 uit te daag.
Slag om Brittanje
Deel 1: Strategiese teikens
Radarstasies langs die kus is verwoes, tot slegs een mas staande gebly het. Die Britte moes noodgedwonge 'n rugsteunstelsel van menslike waarnemers inspan om inligting by hulle hoofkwartier te kry. Die meeste geskiedkundiges is dit eens dat Duitsland op dié stadium die gevegte gedomineer het.
Deel 2: Burgerlike teikens
Op 15 September is twee massiewe golwe van Duitse aanvalle afgeweer. Elke vliegtuig van Groep 11 is hiervoor ingespan. Op hierdie belangrike dag is 60 Duitse en 26 RAF-vliegtuie afgeskiet. Dié Duitse nederlaag noop Hitler om voorbereidings vir die inval van Brittanje uit te stel. In die aangesig van toenemende verliese en die gebrek aan goeie plaasvervangers, het die Luftwaffe na nagtelike aanvalle oorgegaan.
Arthur Hill (verhoogakteur)
Arthur Hill (1875 – 4 April 1932) was 'n Engelse regisseur en akteur.
NG gemeente Ugie
Agtergrond
Midde-in dié benaderde omstandighede het die Ring van Burgersdorp besluit om die uitgeweke lede van die Kerk geestelik te bearbei deur leraars van aangrensende gemeentes as konsulente na die setlaars in Griekwaland-Oos te benoem. Elliot, Cala en Embokotwa (laasgenoemde twee van 1919 die dienspunte van die NG gemeente Du Plessis) sou deur die leraar van die NG gemeente Dordrecht bearbei word en Ugie, Maclear, Mount Fletcher, Cedarville en Umtata deur die leraar van die NG gemeente Barkly-Oos. Dié reëling het voortgeduur tot 1888 toe daar nuwe lewe en ontwaking onder die NG lidmate in Griekwaland-Oos en Temboeland gekom het danksy die beroep wat ds. W.A. Alhet na Dordrecht aangeneem het. Hy het gesê dit is sy doelwit om "ons verstrooide geloofsgenote" in Griekwaland-Oos en Temboeland te bearbei. Kort voorheen het die NG gemeente Barkly-Oos 'n nuwe leraar in die persoon van die jeugdige en wakkere ds. Müller gekry. Hy sou hom in die besonder bepaal by die lidmate in Griekwaland-Oos.
Watertier (astrologie)
Watertierjare
Die volgende jare is Watertierjare:
Castries
Castries is die hoofstad en grootste stad van St. Lucia, 'n eilandnasie in die Karibiese See. Die stad is aan die noordwestelike kus geleë. Die stad het in 2013 'n bevolking van 70 000 gehad en 'n oppervlakte van 79 km². Die stad is in 1650 deur Franse as Carenage gestig en is in 1756 tot Castries hernoem.
Ballets Russes
Stigting